Fergie Dòmhnallach

'S e neach-ciùil Gàidhealach à Mùideart a bha ann am Fergie Dòmhnallach. Bha e na chluicheadair bogsa-phutan agus bha e na cheannard chòmhlan-ciùil chèilidh mhìorbhaileach o chionn còrr is 40 bliadhna. Bha Gàidhlig aige. Chuir e còmhlan ri chèile airson a' chiad uair ann an 1953. Nochd e air rèidio a' BhBC agus air telebhisean ann an 1964. Gu ruige seo, chlàr e air còrr is 32 clàran. Bha e a' cluich gu cunbhalach air BBC Alba agus ' s e fhèin a bh' anns a chiad duine a chraolaich fìor cheòl cèilidh air a' BhBC. Bha e na òstair aig an Taigh-òsta Chlann Raghnaill ann am Mùideart, far a bheil ho-ro-gheallaidh is craic ri fhaighinn a h-uile deireadh-seachdain. Chaidh a sgeulachd-beatha Fergie fhoillseachadh ann an 2003 agus chaidh prògram a chraoladh mu a dheidhinn air Oidhche Challain an aon bhliadhna.

Eachdraidh a Bheatha
Rugadh e ann an Glaschu agus thogadh e ann am Mùideart. Chaidh Fergie dhan bun-sgoil Mhìogharraidh agus Àrd-sgoil a' Ghearasdain. Chaidh e an uair sin dhan airm. Nuair a dh'fhàg e an t-airm fhuair e teisteanas mar leasaiche-cuirp ann an Glaschu. Fhuair e MBE ann an 2021.

Bhàsaich e aig aois 86, là gann air 87, anns a' Ghiblean 2024.

Iomraidhean

Ceanglaichean a-muigh
 Làrach-lìn oifigeil
 Fergie MacDonald Band - Bhidio bho 'Air an Ùrlar', BBC Alba 2012
 Tiugainn a Dhannsa' - rèidio: Ailean Caimbeul a' bruidhinn ri Fergie Dòmhnallach, Radio nan Gaidheal 18 Giblean 2013
 BBC Naidheachdan 2016-01-18: 60 bliadhna de chòmhlan-ciùil Fergie (agallamh claisneach còmhla ri Fergie, 5:41)
 BBC Naidheachdan 2020-12-31: Urraman do Ghàidheil air a' Bhliadhna Ùir
 2024-04-23: Fergie Dòmhnallach MBE, 1938-2024


Roinn-seòrsa:Daoine à Alba
Roinn-seòrsa:Luchd-ciùil Albannach
Roinn-seòrsa:Ceòladairean le Gàidhlig